SIMBAD

SIMBAD ကရိုꩻနဝ်ꩻ ထွာဒျာႏ ယီးနယ်ချာအီ Set of Identifications, Measurements, and Bibliography for Astronomical Data အဒွေါင်ႏဒျာႏသွူ။ ဝွေꩻနဝ်ꩻ ထွာဒျာႏ ထောင်ထွားလွေꩻ ဒင်ႏမုဲင်တောမ်ထူႏဖေႏ မွူးစကျာႏဝဠာႏအထန်ႏဖဲ့ꩻကအဝ်ႏဒါႏ နက္ခတ္တဗေဒဆဲင်ႏရာꩻ ထာꩻရာꩻဖုံႏ စာႏရင်ꩻအချက်လျက်တာႏ ထွာအထျꩻအမွူးဒျာႏသွူ။ ဝွေꩻယိုနဝ်ꩻ ပိဉ်တိစ်ခမ်းထီ Centre de données astronomiques de Strasbourg (CDS) ကရိုꩻဒါႏ အစွိုꩻအဗူႏယို အဝ်ႏထိန်ꩻသိမ်ꩻလွေꩻဖေႏဒျာႏသွူ။

တယ်ႏစ ၁၉၇၉ ဗာႏ တောမ်ထူႏလွဉ်ဒါႏစာႏရင်ꩻနဝ်ꩻ တွိုႏ ၂၀၁၁ ဗာႏ အောက်တိုဗာလာ(၁၁)နီꩻနဝ်ꩻ လꩻလွဉ် တဗွိုန်ပီတဝ်းဒါႏမိဉ်ꩻ ၁၅,၂၂၄,၅၃၆ ဗာႏ ဆꩻလ့ကိုနဝ်ꩻ အာႏကွိုꩻချက်ပေါင်ꩻ အဝ်ႏလွဉ် ၈,၃၁၃,၃၇ဝ ဗာႏ တောမ်ႏ ထာꩻရာꩻအခရာႏဖုံႏ အဝ်ႏလꩻလွဉ်တွိုႏ ၅,၄၄၆,၃၄၂ ဗာႏ နဝ်ꩻသွူ။ ထွိုင်ႏဗꩻတွိုႏ ၂၀၂၀ ဗာႏ ဇွန်လာ(၁)နီꩻ စာႏရင်ꩻအလꩻ SIMBAD ကိုယို တောမ်ထူႏဒင်ႏမုဲင်ခါꩻ ဆာႏ ၅,၈၀၀,၀၀၀ ဖြုံႏ တောမ်ႏ ဆာႏတမွေးတဝ်းဒါႏ ထာꩻရာꩻအလင်(ဂလဲတ်သီ(ဆာႏအစွိုꩻအဗူႏ)၊ planetary nebulae, clusters၊ နိုဗာ(nova)၊ သူပါနိုဗာ(supernova) စတဲင်) နဝ်ꩻ ၅,၅၀၀,၀၀၀ ဖြုံႏ အချက်လျက်နဝ်ꩻသွူ။ SIMBAD ကရိုꩻဒါႏအမိဉ်ꩻယိုနဝ်ꩻ ထူႏဂုဏ်ႏလွေꩻ  ဂျိုဟ်တု 4692 SIMBAD အနေႏတွော့ꩻ ဖန်ဟဲ့ꩻခါꩻဗာႏဒျာႏနဝ်ꩻသွူ။

အာႏကွိုꩻ

Category:နက္ခတ္တဗေဒ